Foto: Reuters Ukraina prezidenti Pyotr Poroshenko Rossiyaning «zaif tomonini» uning Kiyevga qarshi «tajovuzkorligida» deb atadi. Bu haqda u Kiyevdagi XI xavfsizlik bo‘yicha forum davomida ma’lum qilgan. «Rossiyaning zaif tomoni aynan uning Ukrainaga qarshi tajovuzkorligi sanaladi. Na Kreml, na Rossiya prezidenti Vladimir Putin, albatta, bunday natijani kutmagandi. Moskva tajovuzkorligiga qarshi bu urushda g‘alabaga bo‘lgan yo‘l bizning Ukrainadagi g‘alabamiz orqali o‘tadi», - deya ma’lum qildi Poroshenko. Shuningdek, Ukraina prezidenti AQShning rossiyalik tadbirkorlar amaldorlarga qarshi sanksiyalarini ma’qulladi. Uning so‘zlariga ko‘ra, tadbirkorlar sanksiyalar joriy etilganidan so‘ng yo‘qotgan pullar «hech qachon o‘limga olib keluvchi raketalarga sarflanmaydi». Eslatib o‘tamiz, avvalroq Ukraina MDHdan chiqayotgani xabar berilgandi.